
Tárgy: A közösen működtetett védőnői szolgálat 2016. évi költségvetés tervezete

Előadó: Bedő Lajos Sándor
              polgármester
Előkészítette: Marótiné Mohos Zsuzsa pénzügyi és gazdálkodási ügyintéző

TISZTELT KÉPVISELŐ - TESTÜLETEK!
A közösen működtetett védőnői szolgálat 2016. évi költségvetését a két önkormányzat együttes ülésen tárgyalja meg és fogadja el.

A feladatellátás biztosításának pénzügyi fedezetét az önkormányzatok költségvetéseiben kell megtervezni.

A bevételek egy részét az OEP biztosítja, a fennmaradó működési kiadások fedezetére Zalahaláp és Sáska Települési Önkormányzatok lakosságszám – arányosan járulnak hozzá. 2016-ban az OEP által folyósított támogatás fedezi a védőnői szolgálat kiadásait.

A személyi juttatások tartalmazzák az alapilletményeket, illetménypótlékot. A védőnői szolgálat költségvetésében a védőnő alapilletménye, területi pótléka, havi 10 000 Ft cafetéria költsége és utazási költségtérítése szerepel előirányzatként.

A munkaadókat terhelő járulékok a személyi juttatások vonzataként (27 % szociális hozzájárulási adó) kerültek elszámolásra. A cafetéria után egészségügyi hozzájárulást és személyi jövedelem adót kell fizetni.

A dologi kiadásokat az előző év tapasztalati adatai és a 2016.évi várható kiadások, áremelkedések alapján állítottuk be a költségvetésbe. 

A védőnői szolgálat bevételeinek, kiadásainak alakulását a melléklet tartalmazza.
Tisztelt Képviselő- testületek!

Kérem , hogy az előterjesztést és mellékletét tárgyalják meg, és a közösen ellátott feladat 2016. évi költségvetési javaslatát szíveskedjenek elfogadni.

                                                      Határozati javaslat
A Zalahaláp Község Önkormányzat és a Sáska Község Önkormányzat képviselő- testületei a közösen fenntartott Védőnői Szolgálat 2016. évi költségvetésről szóló előterjesztést és mellékletét megvitatta és elfogadta. Tudomásul veszik, hogy a közös feladatellátás 2016.évi költségvetése beépül a Zalahaláp Község Önkormányzat költségvetésébe.
Határidő: 2016. február 15. 

Felelős : Bedő Lajos Sándor polgármester

Zalahaláp, 2015. január 28.

